มูลค่าการซื้อขาย DW พุ่ง 2.3 พันล้านบาทในวันศุกร์
บล.แมคควอรี มูลค่าการซื้อขาย DW พุ่งทะลุ 5% ในวันศุกร์
31 ส.ค. 2558

บล.แมคควอรี มูลค่าการซื้อขาย DW พุ่งทะลุ 5% ในวันศุกร์ โดยข้อมูล DW Market Turnover จาก www.mqwarrants.co.th ระบุว่ามูลค่าการซื้อขาย DW ทั้งตลาดคิดเป็น 2.34 พันล้านบาท หรือคิดเป็น 5.2% ของมูลค่าการซื้อขายหลักทรัพย์ทั้งตลาด โดยนักลงทุนเทรด SET50 Call หนาแน่นต่อเนื่องในวันศุกร์ หลังจากดัชนีปรับตัวขึ้นต่ออีกวันขณะที่นักลงทุนบางส่วนก็ยังให้ความสนใจ SET50 Put ด้วยเช่นกัน
โดยมีแรงซื้อขายสลับในระหว่างวัน นอกจากนี้ นักลงทุนเริ่มกลับมาให้ความสนใจ DW บนหุ้นรายตัวมากขึ้น นำโดยหุ้นกลุ่มพลังงาน ปิโตรเคมี และรับเหมาก่อสร้าง โดย DW28 ที่เกี่ยวข้อง ได้แก่ S5028C1510A S5028P1509C PTT28C1601A ITD28C1512A และ IVL28C1511A
อย่างไรก็ตาม มีแรงซื้อขายเข้ามาใน SET50 DW รุ่นอื่นๆที่ตอบสนองต่อการเคลื่อนไหวของดัชนีหลักทรัพย์อ้างอิงได้ดี ตัวอย่างเช่น 5028P1510B เป็นต้น ทั้งนี้ กลุ่มที่ปรับตัวขึ้นในวันศุกร์ หลักๆแล้วได้แก่ Call DW กลุ่มพลังงาน ตัวอย่าง DW28 เช่น PTTE28C1512B +39.0% เทียบกับหุ้นอ้างอิงที่ปรับตัวขึ้น +8.0%  TOP28C1511A +21.4% เทียบกับหุ้นอ้างอิงที่ปรับตัวขึ้น +2.6%
รวมทั้ง PTT28C1601A +20.7% ขณะที่หุ้นอ้างอิงปรับตัวขึ้น +3.9% ขณะที่ Call DW บนหุ้นรับเหมาก่อสร้างปรับตัวลงตามหุ้นอ้างอิง เช่น  ITD28C1512A -2.3% เทียบกับหุ้นอ้างอิงที่ปรับตัวลง -1.9% เป็นต้น โดยเป็นผลมาจากแรงขายหลังการปรับตัวขึ้นแรงในวันก่อนหน้า
ทางด้านข้อมูลการซื้อขาย DW28 ณ สิ้นวัน นักลงทุนซื้อสุทธิ STEC28C1512A 2.9 ล้านหน่วย และ S5028O1509C 1.5 ล้านหน่วย ขณะที่มีแรงขายสุทธิใน PTT28C1601A 8.4 ล้านหน่วย และ S5028C1510A 2.8 ล้านหน่วย เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 45,077.27 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  2,336.23ล้านบาท
คิดเป็น 5.2%  